Diari Oficial de la Generalitat Valenciana


Sumari del DOGV 5674, del 07-01-2008 (2007/15814)

RESOLUCIÓ de 26 de novembre de 2008, del director general de l'Institut Valencià de la Joventut, per la qual es fa pública la convocatòria de la Campanya de Temps Lliure Juvenil en la modalitat d'oferta concertada per a l'any 2008.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5674

Data del DOGV
:   07-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15311


Data del document
:   26-11-2007

Organisme emissor
:   Institut Valencià de la Joventut

Tipus de document
:   Resolució

Correcció d'errades

 Descriptors 

:   * ajuda pública
    * oci
    * jove
    * suport econòmic
    * vacances
    * promoció cultural

RESOLUCIÓ de 26 de novembre de 2008, del director general de l'Institut Valencià de la Joventut, per la qual es fa pública la convocatòria de la Campanya de Temps Lliure Juvenil en la modalitat d'oferta concertada per a l'any 2008. [2007/15161]
1.1. Instal·lacions a la Comunitat Valenciana
Campaments
Codi Instal·lacions Dates Places
Denominació Tipus
01 Campament Costabella
(Guardamar del Segura) campament
(tendes) 1-8/JULIOL 150
8-15/JULIOL 150
16-23/JULIOL 150
23-30/JULIOL 150
1-8/AGOST 150
8-15/AGOST 150
L'article 49.25 de l'Estatut d'Autonomia de la Comunitat Valenciana atribueix a la Generalitat competències exclusives en matèria de Joventut.
La Llei de la Generalitat Valenciana 4/1989, de 26 de juny, va crear l'Institut Valencià de la Joventut (IVAJ), l'objectiu del qual és l'execució i la coordinació de la política de joventut de la Comunitat Valenciana. Entre les funcions atribuïdes a aquesta entitat autònoma hi ha, en l'article 3 de l'esmentada Llei, la d'impulsar la prestació de serveis a la joventut i la de potenciar el desplegament de les activitats de temps lliure juvenil.
En virtut de tot això i de conformitat amb les funcions que em confereix l'article 7 de la Llei esmentada, resolc:
Fer pública la convocatòria de la Campanya de Temps Lliure Juvenil en la modalitat d'Oferta Concertada per a l'any 2008, d'acord amb les bases que s'inclouen com a annexos I, II, III IV, V i VI a aquesta resolució.
Contra la present resolució, que posa fi a la via administrativa, podrà interposar-se potestativament recurs de reposició davant del director general de l'IVAJ, en el termini d'un mes comptador a partir de l'endemà de la seua publicació en el Diari Oficial de la Comunitat Valenciana (DOCV), d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació en el DOCV, d'acord amb el que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que les persones interessades puguen interposar-hi qualsevol altre recurs que consideren oportú.
València, 26 de novembre de 2007. El director general de l'IVAJ: Adrián Ballester Espinosa.
ANNEX I
Bases de la convocatòria de la Campanya de Temps Lliure Juvenil
en la modalitat d'Oferta Concertada per a l'any 2008
1. Places oferides
L'Institut Valencià de la Joventut (IVAJ) ofereix l'ús de les instal·lacions juvenils, en les dates i amb el nombre de places que tot seguit es detalla:
02 Campament Navalón
(Navalón) campament
(tendes) 1-8/JULIOL 250
8-15/JULIOL 250
16-23/JULIOL 250
23-30/JULIOL 250
1-8/AGOST 250
8-15/AGOST 250
03 Campament Jaume I
(Alcossebre) campament
(tendes) 1-8/JULIOL 120
8-15/JULIOL 120
16-23/JULIOL 55
23-31/JULIOL 55
1-8/AGOST 100
8-15/AGOST 100
16-23/AGOST 50
23-31/AGOST 50
03-C Campament Jaume I
(Alcossebre) campament
(cabañas) 1-8/AGOST 100
8-15/AGOST 100
16-23/AGOST 100
23-31/AGOST 100
Albergs
Codi Instal·lacions Dates Places
Denominació Tipus
04 Alberg Torre d'Alborache
(Alborache) alberg 16-23/JUNY 25
23-30/JUNY 25
1-8/JULIOL 55
8-15/JULIOL 55
16-23/JULIOL 55
23-31/JULIOL 55
1-8/AGOST 55
8-15/AGOST 55
16-23/AGOST 55
23-31/AGOST 55
05 Alberg La Marina
(Moraira-Teulada) alberg 1-8/JULIOL 55
8-15/JULIOL 55
1-8/AGOST 25
8-15/AGOST 25
23-31/AGOST 25
06 Alberg Mar i Vent
(playa de Piles) Alberg 21-31/AGOST 25
07 Alberg de Biar
(Biar) alberg 1-8/JULIOL 55
8-15/JULIOL 55
16-23/JULIOL 55
23-31/JULIOL 55
1-8/AGOST 55
8-15/AGOST 55
16-23/AGOST 55
23-31/AGOST 55
08 Alberg Francesc de Vinatea
(Morella) alberg 1-8/JULIOL 55
8-15/JULIOL 55
16-23/JULIOL 55
23-31/JULIOL 55
1-8/AGOST 55
8-15/AGOST 55
1.1. Instalaciones en la Comunidad Valenciana
Campamentos
Código Instalaciones Fechas Plazas
Denominación Tipo
01 Campamento Costabella
(Guardamar del Segura) campamento
(tiendas) 1-8/JULIO 150
8-15/JULIO 150
16-23/JULIO 150
23-30/JULIO 150
1-8/AGOSTO 150
8-15/AGOSTO 150
02 Campamento Navalón
(Navalón) campamento
(tiendas) 1-8/JULIO 250
8-15/JULIO 250
16-23/JULIO 250
23-30/JULIO 250
1-8/AGOSTO 250
8-15/AGOSTO 250
03 Campamento Jaume I
(Alcossebre) campamento
(tiendas) 1-8/JULIO 120
8-15/JULIO 120
16-23/JULIO 55
23-31/JULIO 55
1-8/AGOSTO 100
8-15/AGOSTO 100
16-23/AGOSTO 50
23-31/AGOSTO 50
03-C Campamento Jaume I
(Alcossebre) campamento
(cabañas) 1-8/AGOSTO 100
8-15/AGOSTO 100
16-23/AGOSTO 100
23-31/AGOSTO 100
Albergues
Código Instalaciones Fechas Plazas
Denominación Tipo
04 Albergue Torre d'Alborache
(Alborache) albergue 16-23/JUNIO 25
23-30/JUNIO 25
1-8/JULIO 55
8-15/JULIO 55
16-23/JULIO 55
23-31/JULIO 55
1-8/AGOSTO 55
8-15/AGOSTO 55
16-23/AGOSTO 55
23-31/AGOSTO 55
05 Albergue La Marina
(Moraira-Teulada) albergue 1-8/JULIO 55
8-15/JULIO 55
1-8/AGOSTO 25
8-15/AGOSTO 25
23-31/AGOSTO 25
06 Albergue Mar i Vent
(playa de Piles) Albergue 21-31/AGOSTO 25
07 Albergue de Biar
(Biar) albergue 1-8/JULIO 55
Codi Instal·lacions Dates Places
Com. autòn. Denominació Tipus
09 Aragó Campament Selva de Oza campament (tendes) 2-16/08 55
10 Campament Montes Universales
(Orihuela del Tremedal) campament (tendes) 1-15/07 50
16-30/07 100
11 Campament Moncayo campament (tendes) 17-31/07 55
1-15/07 55
12 Castella-La Manxa Campament S. Juan de Riopar (Riopar) campament (cabañas) 16-30/07 55
1-15/08 55
13 Campament Condemios (Guadalajara) campament (cabañas) 16-30/07 55
14 Campament Palancares (Cuenca) campament (cabañas) 1-15/08 55
15 Castella i Lleó Alberg Valdeavellano de Tera alberg 1-15/08 55
16 Madrid Alberg Los Batanes (Rascafrías) alberg 16-30/07 55
\* \* \* \* \*
Código Instalaciones Fechas Plazas
C. autónoma Denominación Tipo
09 Aragón Campamento Selva de Oza campamento (tiendas) 2-16/08 55
10 Campamento Montes Universales
(Orihuela del Tremedal) campamento (tiendas) 1-15/07 50
16-30/07 100
11 Campamento Moncayo campamento (tiendas) 17-31/07 55
1-15/07 55
12 Castilla-La Mancha Campamento S. Juan de Riopar (Riopar) campamento (cabañas) 16-30/07 55
1-15/08 55
13 Campamento Condemios (Guadalajara) campamento (cabañas) 16-30/07 55
14 Campamento Palancares (Cuenca) campamento (cabañas) 1-15/08 55
15 Castilla y León Albergue Valdeavellano de Tera alberg 1-15/08 55
16 Madrid Albergue Los Batanes (Rascafrías) alberg 16-30/07 55
8-15/JULIO 55
16-23/JULIO 55
23-31/JULIO 55
1-8/AGOSTO 55
8-15/AGOSTO 55
16-23/AGOSTO 55
23-31/AGOSTO 55
08 Albergue Francesc de Vinatea
(Morella) albergue 1-8/JULIO 55
8-15/JULIO 55
16-23/JULIO 55
23-31/JULIO 55
1-8/AGOSTO 55
8-15/AGOSTO 55
1.2. Instal·lacions en altres comunitats autònomes
En el cas d'instal·lacions ubicades en altres comunitats autònomes, el nombre de les places sol·licitades no podrà ser inferior a 50 o al 90% de les oferides.
2. Serveis que comprén l'oferta concertada
A les instal·lacions de tipus campament els serveis inclosos són els següents:
a) Allotjament en tendes o cabanes (material d'acampada: tendes, matalassos, etc.)
b) Parament de menjador col·lectiu
c) Servei d'alimentació en pensió completa
d) Servei de socorrisme a les instal·lacions que disposen de piscina
e) Assegurança de responsabilitat civil i d'accidents
A les instal·lacions de tipus alberg els serveis inclosos són els següents:
a) Allotjament en habitacions compartides (llençols, etc.)
b) Parament de menjador col·lectiu
c) Servei d'alimentació en pensió completa
d) Servei de socorrisme a les instal·lacions que disposen de piscina
e) Assegurança de responsabilitat civil i d'accidents
3. Durada dels torns
3.1. Els torns a les instal·lacions ubicades a la Comunitat Valenciana tindran una durada de 7, 10 o 14 nits. Podran, també, sol·licitar dos períodes, sempre que no superen els 15 dies i que no comencen ni el 8 ni el 23 dels mesos de juliol i d'agost.
3.2. A les instal·lacions ubicades en altres comunitats autònomes, la durada dels torns serà el que estableix la base 1.2 de la resolució.
3.3. Els torns començaran el matí del primer dia indicat i acabaran el matí de l'últim. El primer servei d'alimentació serà el dinar del dia d'incorporació i l'últim, el desdejuni del dia d'eixida.
4. Beneficiaris
Podran sol·licitar l'ús de les instal·lacions objecte de la present convocatòria les associacions juvenils, els centres escolars i la resta d'entitats públiques o privades, i també els grups de jóvens que organitzen activitats de temps lliure juvenil sense afany de lucre i, en tot cas, a l'efecte de la realització d'un programa d'activitats per a un mínim de quinze persones. Cap participant no podrà romandre més de quinze dies seguits a la mateixa instal·lació.
5. Obligacions dels beneficiaris
Els beneficiaris estan sotmesos al compliment de les obligacions següents:
5.1. Complir els requisits que exigeix la normativa vigent en matèria de campament i albergs, i també, si escau, les normes de règim intern de les instal·lacions.
5.2. Constituir els equips d'animació amb el temps suficient perquè puguen elaborar el programa d'activitats que realitzaran durant la seua estada a la instal·lació.
5.3. Cada grup disposarà d'una persona responsable o d'un/a director/a i d'un equip d'animació adequat a les necessitats i a les característiques del grup. La persona responsable romandrà a la instal·lació durant tots els dies de durada de l'activitat del grup, serà major d'edat i estarà en possessió del certificat d'Animador/a Juvenil o equivalent, expedit per una escola de formació d'animadors en el temps lliure reconeguda per les comunitats autònomes. Posat cas que, per alguna causa greu justificada, haja d'abandonar la instal·lació i per tal que l'activitat puga tindre continuïtat, nomenarà la persona que n'assumirà la responsabilitat.
5.4. Els monitors que constituïsquen l'equip d'animació hauran de ser majors d'edat i hauran d'estar, com a mínim, en possessió del certificat de Monitor/a de Temps Lliure Infantil i Juvenil, o de qualsevol altre equivalent, expedit per les escoles d'animació reconegudes per les comunitats autònomes, llevat del que disposa l'apartat següent.
5.5. En el cas dels grups en què participen, almenys, el 20% de jóvens amb discapacitat psíquica i/o física, l'equip haurà de disposar d'un nombre suficient d'especialistes adequats i que estiguen en possessió de la titulació exigida per la normativa vigent per a la discapacitat dels participants.
5.6. La relació de l'equip d'animació s'haurà de trametre a l'IVAJ, en el model de l'annex IV, almenys un mes abans del començament de l'activitat, tot detallant-ne el nom, els cognoms, l'edat, el DNI i el tipus de certificat d'animador/a o de monitor/a que siga procedent.
5.7. La relació dels participants es trametrà a l'IVAJ, en el model de l'annex V, almenys 15 dies naturals abans del començament de l'activitat, tot detallant-ne el nom, els cognoms i l'edat. Els models es poden trobar en el web de l'IVAJ (www.ivaj.es).
5.8. En qualsevol moment, l'IVAJ podrà requerir l'acreditació de les dades manifestades o de la informació que es deduïsca de la documentació presentada.
5.9. La proporció de monitors respecte del nombre total de participants serà, com a mínim, d'un/a monitor/a per cada dotze participants i, com a màxim, d'un/a monitor/a per cada sis participants.
5.10. La proporció de personal responsable per als grups de persones amb discapacitats serà la següent:
- Per cada participant amb tipologia classificable com a discapacitat "profunda", "severa" o amb "paràlisi cerebral", una persona responsable amb preparació adequada i titulació suficient.
- Pel que fa als participants amb tipologia classificable com a discapacitat "lleugera", "moderada" o "lleugera mitjana", s'exigirà la ràtio d'una persona responsable amb preparació adequada i titulació suficient per cada 4/5 participants.
- Per a la resta de persones amb discapacitat, el nombre i la qualificació dels responsables necessaris estarà en funció del tipus de minusvalidesa i de l'entorn, per tal de permetre la realització de les activitats previstes.
La variació en la proporció de monitors indicada haurà de tindre l'autorització expressa de l'IVAJ. La participació de monitors en pràctiques s'haurà de comunicar a l'IVAJ i no es considerarà per al càlcul de la ràtio exigida de monitors.
5.11. Per tal d'aconseguir uns objectius d'integració, i també permetre que diferents grups convisquen a la instal·lació i la compartisquen alhora, durant els períodes oferits s'intentarà evitar que el total de grups de persones amb discapacitats ocupe més del 30% de les places de la instal·lació i, si això passa, no s'adjudicarà una activitat. Per tot això, els grups hauran de fer constar en la sol·licitud la condició de "grup amb discapacitats".
5.12. Els participants (exclosos els monitors) tindran edats compreses entre els 7 i els 30 anys al començament de l'activitat. En el cas dels grups amb persones amb discapacitats, el límit d'edat es podrà incrementar fins als 35 anys, però no podran ser més de 30 els participants amb discapacitats per grup en cada activitat, llevat de casos justificats.
5.13. Efectuar el pagament dels serveis contractats d'acord amb el procediment i els terminis indicats en la base 11 del present annex.
5.14. Lliurar a la gerència de la instal·lació, en el moment d'incorporar-s'hi, la documentació següent: una llista completa de participants i la fitxa mèdica de cada un d'ells, una còpia dels certificats de les titulacions de l'equip d'animació i una còpia del programa que es durà a terme a la instal·lació. Hauran d'aportar, a més a més, una còpia de l'imprés de reserva i dels justificants dels pagaments efectuats.
5.15. Abonar els danys i els desperfectes que produïsquen a la instal·lació, d'acord amb la legislació vigent.
5.16. Estendre acta, juntament amb la gerència de la instal·lació, dels serveis prestats, tot fent-hi constar el nombre d'assistents i el detall dels serveis extres que s'hi hagueren prestat.
5.17. Fer constar, en tot el material imprés que es faça amb motiu de l'activitat, la col·laboració de l'Institut Valencià de la Joventut.
5.18. L'Institut Valencià de la Joventut podrà, en qualsevol moment, exigir la documentació econòmica relativa a l'activitat, i també la que acredite les titulacions de l'equip d'animació i el programa que es durà a terme a la instal·lació.
5.19. Quan en l'activitat participe un centre escolar i hi assistisca amb el seu professorat no seran d'obligat compliment els apartats 5.3 i 5.4, pel que fa a la titulació exigida per al/a la director/a del grup i els monitors.
L'incompliment de les obligacions anteriors, abans o durant l'activitat, podrà donar lloc a la no-realització i, fins i tot, a la suspensió de l'activitat en cas d'estar ja en marxa.
L'IVAJ no es fa responsable dels actes ni de les omissions dels usuaris a la instal·lació.
6. Sol·licituds
6.1. Les sol·licituds es formalitzaran en l'imprés normalitzat (annex II), que es facilitarà a les seus de l'IVAJ de València, a les unitats territorials de l'IVAJ d'Alacant i de Castelló de la Plana, i a les oficines PROP, i que també es podrà trobar en el web de l'IVAJ (www.ivaj.es).
6.2. Les sol·licituds podran presentar-se al Registre General de l'IVAJ de València, als registres de les unitats territorials de l'IVAJ d'Alacant i de Castelló de la Plana, o en qualsevol dels llocs que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Si les sol·licituds es presenten en alguna oficina de correus, d'acord amb el que disposa l'article 31 del Reial Decret 1829/1999, de 3 de desembre, pel qual s'aprova el reglament mitjançant el qual es regula la prestació de serveis postals, es presentaran de la manera següent:
- En sobre obert, per tal que, en la capçalera del primer full del document que es vulga enviar, s'hi faça constar, clarament, el nom de l'oficina i la data, el lloc, l'hora i els minuts de l'admissió.
6.3. En el nombre de places sol·licitades s'inclouran les corresponents als membres de l'equip d'animació.
6.4. Una mateixa entitat podrà realitzar un màxim de dues activitats mitjançant aquesta convocatòria, per a la qual cosa haurà de presentar un imprés per a cada activitat.
6.5. Una mateixa entitat podrà presentar un màxim de quatre sol·licituds al llarg de tota la Campanya. Les sol·licituds que excedisquen el dit nombre no seran tingudes en compte i s'arxivaran per ordre de registre d'entrada, després de la resolució prèvia que es dictarà d'acord amb el que estableix l'article 42 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.
7. Termini de presentació de sol·licituds
7.1. Es podran presentar sol·licituds a partir de l'endemà de la publicació de la present resolució en el Diari Oficial de la Comunitat Valenciana.
7.2. S'admetran sol·licituds fins a un mes abans del començament d'una activitat.
8. Esmenes
En els impresos de sol·licitud s'hauran d'emplenar tots els apartats. Posat cas que algun sol·licitant no emplenara totes les dades requerides, se'l requerirà perquè, en el termini de 10 dies comptadors a partir del moment de la notificació, n'esmene la mancança o complete la documentació corresponent. Si no ho fera en el termini indicat, es considerarà que ha desistit de la seua petició, la qual s'arxivarà després de la resolució prèvia que es dictarà d'acord amb el que estableix l'article 42 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.
9. Adjudicació de places
9.1. Sol·licituds presentades fins al 31 de gener de 2008:
a) A l'efecte d'adjudicació de torns i places, en la present convocatòria tindran prioritat les sol·licituds de beneficiaris domiciliats al territori de la Comunitat Valenciana.
b) Les sol·licituds presentades fins al 31 de gener, inclusivament, s'ordenaran en dues llistes: una llista amb les sol·licituds de beneficiaris domiciliats a la Comunitat Valenciana i una altra amb la resta de sol·licituds.
Les sol·licituds es numeraran independentment en cada llista, i correlativament, d'acord amb l'entrada als llocs que estableix la base 6.2 d'aquesta resolució. En el cas de presentació simultània (en llocs diferents) de dues sol·licituds, el número s'adjudicarà per ordre alfabètic ascendent.
c) Una vegada transcorregut el dit termini, es farà pública la llista, amb el número d'ordre assignat, de les sol·licituds rebudes a les seus de l'IVAJ de València, a les unitats territorials de l'IVAJ d'Alacant i de Castelló de la Plana, i també en el web de l'IVAJ (www.ivaj.es). Dins dels vint dies naturals següents, es celebrarà un sorteig que determinarà la sol·licitud per la qual s'iniciarà l'adjudicació de torns i de places en cada llista. Atesa la prioritat de les sol·licituds dels sol·licitants domiciliats a la Comunitat Valenciana, en primer lloc s'adjudicaran els torns i les places d'aquesta llista i, posteriorment, els de les sol·licituds de l'altra llista, per resolució del director general de l'VAJ.
9.2. Sol·licituds presentades a partir de l'1 de febrer de 2008:
a) Les sol·licituds presentades a partir de l'1 de febrer es numeraran correlativament i, per ordre d'entrada als llocs que estableix la base 6.2 d'aquesta resolució, se'ls adjudicarà els torns i les places sobrants, per resolució del director general de l'IVAJ. En el cas de presentació simultània (en llocs diferents) de dues sol·licituds, el número s'adjudicarà per ordre alfabètic ascendent. En aquesta fase d'adjudicació ja no hi haurà preferència per a les sol·licituds de grups de la Comunitat Valenciana.
b) Els que no resulten adjudicataris en la resolució podran fer noves sol·licituds de les places sobrants, l'oferta de les quals es podrà consultar en el web de l'IVAJ (www.ivaj.es).
c) S'admetran sol·licituds fins a un mes abans de l'inici de l'activitat.
10. Publicació i formalització de les adjudicacions
10.1. Sol·licituds presentades fins al 31 de gener de 2008:
a) L'adjudicació de les places de les sol·licituds presentades fins al 31 de gener, per resolució del director general de l'IVAJ, es publicarà als taulers d'anuncis de les seus de l'IVAJ, a Alacant (c/ Rambla Núñez, 41, 03207-Alacant), a Castelló (c/ Orfebres Santalínea, 2, 12518-Castelló de la Plana) i a València (c/ de l'Hospital, 11, 46018-València) a l'efecte que preveuen els articles 59 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. També es publicarà en el web de l'IVAJ, www.ivaj.es
b) Les entitats que resulten adjudicatàries rebran per escrit la liquidació dels pagaments a realitzar i els terminis establits a l'efecte, en què figurarà un número de reserva al qual s'haurà de fer referència en qualsevol comunicació amb l'IVAJ que tinga relació amb la present convocatòria.
c) Les entitats que resulten adjudicatàries hauran de formalitzar la reserva fins a l'1 d'abril de 2008.
d) Per tal de considerar que l'adjudicació de les places s'ha formalitzat, l'entitat haurà d'efectuar un pagament de 10,00 € per plaça.
10.2. Sol·licituds presentades a partir de l'1 de febrer de 2008:
a) L'adjudicació de les sol·licituds presentades a partir de l'1 de febrer, per resolució del director general de l'IVAJ, es notificarà de conformitat amb el que preveuen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. També es publicarà en el web de l'IVAJ, www.ivaj.es
b) Les entitats que resulten adjudicatàries rebran per escrit la liquidació dels pagaments a realitzar i els terminis establits a l'efecte, en què figurarà un número de reserva al qual s'haurà de fer referència en qualsevol comunicació amb l'IVAJ que tinga relació amb la present convocatòria.
c) Les entitats que resulten adjudicatàries hauran de formalitzar la reserva en un termini de 15 dies naturals comptadors a partir de l'endemà de la notificació a les entitats o grups interessats.
d) Per tal de considerar que l'adjudicació de les places s'ha formalitzat, l'entitat haurà d'efectuar un pagament de 10,00 € per plaça.
11. Procediment de pagament
11.1. Per formalitzar les adjudicacions, les entitats hauran de fer un primer pagament en concepte de reserva de 10,00 € per plaça, i trametre a l'IVAJ (C/ de l'Hospital, 11-46923-València) una còpia del justificant bancari i també un exemplar signat del document a què es refereix la base 10.
11.2. El pagament de la resta de l'import es farà en dos terminis: el primer correspondrà al 30% de l'import total de les places adjudicades -del qual es restarà la bestreta abonada en concepte de reserva- i el segon, al 70% restant. Els justificants corresponents al primer dels pagaments hauran d'estar en poder de l'IVAJ com a mínim 1 mes abans de la data de començament de l'activitat, i els corresponents al segon, 15 dies naturals abans de la dita data.
11.3. En les reserves que es formalitzen amb menys d'1 mes d'antelació sobre la data de començament de l'activitat, s'enviarà a l'IVAJ, juntament amb l'imprés de reserva, el justificant del pagament del 30% de l'import total de les places adjudicades.
11.4. Tots els justificants de pagament hauran d'indicar el número de reserva, el nom de l'organisme o entitat, el nom de la instal·lació, el nombre de places reservades i els dies de començament i d'acabament de l'activitat.
11.5. Acabada l'estada a la instal·lació concedida, els beneficiaris hauran d'abonar les diferències, si n'hi havia, d'acord amb l'acta de prestació de serveis i de liquidació, i també els danys i els desperfectes que s'hi hagueren pogut ocasionar. L'entitat quedarà obligada a liquidar la diferència en aquell acte o en el termini màxim de 30 dies.
Transcorregut el termini de sis mesos sense que se n'haguera efectuat el pagament, s'exigiran els deutes pendents mitjançant el procediment administratiu de constrenyiment.
12. Documentació
12.1. D'acord amb les bases 10 i 11, les entitats adjudicatàries hauran de presentar la documentació següent:
a) Fins a l'1 d'abril, en el cas de les sol·licituds presentades fins al 31 de gener de 2008, i dins dels 15 dies naturals comptadors a partir de la notificació de la resolució de les places, en el cas de les sol·licituds presentades a partir de l'1 de febrer de 2008:
- Resguard de l'ingrés de 10,00 € per plaça.
- Imprés de la reserva, amb la liquidació dels pagaments a realitzar i els terminis establits, signat pel/s representant/s de l'entitat o grup, que se'ls trametrà des de les oficines de l'IVAJ.
b) Un mes abans del començament de l'activitat:
- Relació dels integrants de l'equip d'animació (model degudament emplenat i signat: annex IV).
- Resguard del 30% de l'import total de les places adjudicades, del qual es restarà la bestreta abonada en concepte de reserva.
c) Quinze dies naturals abans del començament de l'activitat:
- Relació dels participants (model degudament emplenat i signat: annex V).
- Resguard del 70% de l'import total de les places adjudicades.
12.2. Si dins del termini indicat no es rebera a l'IVAJ la documentació esmentada en aquesta base, es podrà considerar que s'ha desistit de la sol·licitud, la qual s'arxivarà després de la resolució que es dictarà prèviament, d'acord amb el que estableix l'article 42 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, i les places podran adjudicar-se a un altre grup, de conformitat amb l'apartat 9.2.
13. Tarifes
13.1. Els preus, per persona i torn, són els que fixa l'Ordre de 4 d'agost de 2003, de la Conselleria de Benestar Social, publicada el 10/09/2003, en el DOCV núm. 4584, en l'apartat 3.2 de l'annex, i, si escau, els que establisca la normativa d'actualització.
13.2. A les activitats que es realitzen durant el mes de juliol s'aplicaran els preus que assenyalen per a la temporada alta del programa d'Oferta Concertada els apartats 3.2.1., 3.2.2. i 3.2.3. de l'Ordre de 4 d'agost de 2003, depenent del tipus d'instal·lació de què es tracte. A les activitats que es realitzen en qualsevol altre període s'aplicaran els preus que assenyalen per a la temporada baixa els susdits apartats.
13.3. Els serveis extres realitzats durant l'activitat es facturaran per separat i s'hauran d'abonar en la instal·lació corresponent.
S'entenen per serveis extres els efectuats per persones no incloses en les places adjudicades o bé els serveis de dinar i sopar no inclosos en els dies de durada del torn, d'acord amb el que disposa la base 3 del present annex.
14. Renúncia i terminis
14.1. Renúncia
a) La renúncia de places no implicarà devolució del preu públic ingressat, llevat dels casos que preveu la base 15.2.
b) La renúncia total o parcial de places es farà sempre per escrit, s'utilitzarà el model de renúncia de places (annex III) i s'enviarà a l'IVAJ o es presentarà als llocs que estableix la base 6.2.
c) En la renúncia s'haurà d'indicar clarament el número de reserva, el nom de l'entitat, el nom i el càrrec de qui la representa, i el domicili a l'efecte de notificació, la instal·lació i el període reservat, i també el nombre de places a què es renuncia.
d) Si la persona interessada no efectua els ingressos d'acord amb el que especifica la base 11 de la present resolució, es podrà considerar que renuncia a les places per desistiment, per la qual cosa s'arxivarà l'expedient després de la resolució que es dictarà prèviament d'acord amb el que estableix l'article 42 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, i no originarà cap dret a la devolució de les quanties ja abonades.
14.2. Terminis
a) Si la renúncia es presenta abans d'acabar el termini de formalització de la reserva, no s'aplicarà cap penalització.
b) Si la renúncia es presenta una vegada acabat el termini de formalització de la reserva, però fins a un mes natural abans del començament de l'activitat, tindrà una penalització de 10,00 € per plaça.
c) Si la renúncia es presenta en un termini comprés entre 1 mes i 15 dies naturals abans del començament de l'activitat, es penalitzarà amb el 30% de l'import de la plaça.
d) Si la renúncia es presenta amb menys de 15 dies naturals abans del començament de l'activitat, es penalitzarà amb el 100% de l'import de la plaça.
15. Sol·licitud de devolució de pagaments
15.1. La sol·licitud de devolució de pagaments es farà sempre per escrit, s'utilitzarà el model adjunt (annex VI) i s'enviarà a l'IVAJ o es presentarà als llocs que estableix la base 6.2 d'aquesta resolució. En la sol·licitud de devolució dels pagaments s'haurà d'indicar clarament el número de reserva, el nom de l'entitat, el nom i el càrrec de qui la representa, i el domicili a l'efecte de notificació, la instal·lació i el període reservat, i també el nombre de places a què es renuncia i per a les quals es sol·licita la devolució, i els motius al·legats. A la sol·licitud s'incorporaran, a més a més, els justificants que acrediten els motius al·legats, les dades bancàries i els justificants de pagament.
15.2. D'acord amb el que disposa el Decret 73/1991, de 13 de maig, procedirà la devolució de l'import que corresponga quan, per causa sobrevinguda posterior a la formalització de l'adjudicació i no imputable a la persona interessada, no es realitze l'activitat o no s'utilitze el servei, i siga acreditat mitjançant document fefaent. A tal efecte, es consideraran o s'assimilaran a causa no imputable a la persona interessada els supòsits següents:
a) Malaltia que li impedisca l'assistència a l'activitat, degudament justificada mitjançant un certificat mèdic oficial, emplenat i signat, o un informe hospitalari.
b) Malaltia o mort d'un familiar de fins al segon grau de consanguinitat o afinitat, degudament justificada mitjançant un certificat mèdic oficial degudament emplenat i signat.
c) Haver trobat un treball, degudament justificat mitjançant una fotocòpia confrontada del contracte de treball o un document equivalent.
d) Suspensió de l'activitat per part de l'IVAJ.
e) Altres causes de força major, degudament justificades. A l'efecte de la present convocatòria i pel que fa a possibles devolucions, no s'assimilarà a causa de força major el fet que no s'acomplisquen les previsions d'ocupació realitzades per les entitats sol·licitants.
15.3. En qualsevol cas, les causes que apareixen en els supòsits a), b), c) i e) s'hauran de referir únicament i exclusivament als participants que s'han relacionat en l'annex IV i V. Posat cas que les llistes no s'hagueren lliurat a l'IVAJ, no es podran tindre en compte els motius exposats per a la sol·licitud de devolució de la quota.
15.4. El procediment de devolució de les quantitats, en els casos que procedisca, es realitzarà d'acord amb el Decret 151/1994, de 29 de juliol, del Govern Valencià.
16. Possibilitat de variació del programa de l'oferta
L'Institut Valencià de la Joventut es reserva el dret de modificar el programa de l'Oferta Concertada, i també de suspendre'n alguna activitat quan, per causa justificada, no en siga possible el normal desplegament.
En cas de suspensió d'alguna de les activitats previstes quan ja s'haguera efectuat l'adjudicació, s'oferirà, als sol·licitants afectats, la possibilitat d'accedir a una altra instal·lació de característiques semblants o la devolució de les quantitats ingressades a compte.
17. Acceptació de les bases
La participació en la present convocatòria implica l'acceptació de les bases que la regulen.